NaiveNeuron/SloPal huggingface dataset:
Jarjabek, Dušan, poslanec NR SR (2012-05-09):
Ďakujem veľmi pekne, pán predseda za slovo. Pán poslanec Přidal, zdá sa mi, že ste taký nezmyselne radikálny. Nezmyselne radikálny, naozaj to nemá ani hlavu, ani pätu, čo tu rozprávate, to vám hovorím úplne otvorene. Veľmi úprimne ďakujem za tie rady, ktoré nám dávate. Vy ich dávate určite veľmi úprimne, len akosi, keď vám nepomohli v KDH, tak sa neobracajte na nás, hej? Preto, lebo hovorím, raďte tam, kde vás budú aspoň trošku počúvať. Ale ja by som si dovolil zareagovať na tie rady, ktoré dávate ohľadne tej energetickej bezpečnosti a ohľadne toho, ako to treba vlastne s tými atómkami robiť. No, pán poslanec Přidal, ja som v tejto problematike určite nie odborník, ale čítam noviny a počúvam správy a ako tak rozmýšľam, tak vy ste boli predsa pri tom, keď ste úplne nezmyselne darovali funkčnú V1. Funkčnú atómovú elektráreň. Vy ste boli pri tom, vy ako poslanec Přidal ste boli pri tom, keď ste nás zbavili, nás, Slovensko ste zbavili jednej funkčnej jadrovej elektrárne. Slovensko mohlo byť sebestačné, dokonca mohlo elektrickú energiu vyvážať. Opäť som si to prečítal. Dnes Slovensko je v jednom, na pokraji jedného finančno-energetického marazmu, za čo ste zodpovedný vy, pán poslanec. Aj vy konkrétne, ktorí ste sedeli v tomto parlamente, alebo sa chcete opäť vyhovárať na Paľa Ruska, ktorý bol vtedy ministrom, a vy ste, ako hovorí pán poslanec Brocka, opäť ťahali za ten kratší koniec. Naozaj, vy vždy ťaháte za kratší koniec. Skutočne, už raz pomenujte tú zodpovednosť, o ktorej stále hovoríme my, a vy sa jej akosi stále vyhýbate. Čiže pán poslanec Přidal, vy ste spoluzodpovedný za to, čo na Slovensku v rámci elektrickej energie existuje, a nielen. Tak si v prvom rade vstúpte do vlastného svedomia a potom skúste dávať rady. (Prerušenie vystúpenia časomerom.)
Kotleba, Marian, poslanec NR SR (2021-02-05):
Skúste mi do toho nevstupovať, prosím vás, pán podpredseda. Môžme si to potom odborne vydebatovať (reakcia z pléna), ale no. Ale napriek tomu všetkému, napriek tomu všetkému si myslím, že táto iniciatíva je nie zlá, je nie zlá. Stojí za úvahu. A preto ma veľmi prekvapilo ako opozičného politika, keď dochádza k tým treniciam vnútrokoaličným, lebo podľa mňa sa to dalo úplne elegantne vyriešiť a dalo sa to vyriešiť elegantne na prospech tých detí aj prospech tých detských ihrísk. Predsa všetci chceme, aby tých detských ihrísk bolo čo najviac. Ale dnes naozaj, pán podpredseda, ja vás chcem vyzvať aj z tohto miesta, robte hlavne všetko pre to, aby tie deti mohli ísť von, aby mohli ísť do škôl, aby mohli ísť na tie ihriská, aby sme sa naozaj bavili o niečom a nie iba o virtuálnej slobode pre deti, lebo tá tu nie je. Ďakujem pekne.
Laurenčík, Milan, podpredseda NR SR (2021-06-24):
Ďakujem. Kolegovia, kolegyne, čas sa naplnil, končím dnešný rokovací deň. Stretneme sa zajtra o 9.00 hod. Prajem vám ešte pekný večer. (Prerušenie rokovania o 19.01 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 194
Grendel, Gábor, podpredseda NR SR (2023-02-14):
Prezentujme sa a hlasujme. (Hlasovanie.) Prítomných 133 poslancov, za 71, proti 37, zdržalo sa 22, nehlasovali 3. Konštatujem, že Národná rada sa uzniesla, že tento návrh prerokuje v druhom čítaní. Preto pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie.
Hrnčiar, Andrej, podpredseda NR SR (2018-12-03):
O slovo požiadal navrhovateľ. Nech sa páči.
A. Belousovová, podpredsedníčka NR SR: (2010-02-10):
Pani poslankyňa Damborská, máte slovo.
Kolesík, Andrej, poslanec NR SR (2015-03-20):
Ďakujem, pani predsedajúca. Milé kolegyne, vážení kolegovia, v rozprave vystúpili dvaja poslanci – pán poslanec Jozef Mikuš, pani poslankyňa Helena Mezenská. Nebol však podaný žiaden návrh. Pani predsedajúca, dajte prosím hlasovať o uznesení Národnej rady v nasledovnom znení: Národná rada Slovenskej republiky podľa § 10 ods. 2 a § 41 ods. 1 zákona č. 92/1991 Zb. o podmienkach prevodu majetku štátu na iné osoby v znení neskorších predpisov schvaľuje zámery prevodu majetkových účastí Slovenskej republiky zastúpenej Ministerstvom hospodárstva Slovenskej republiky a Fondu národného majetku Slovenskej republiky na podnikaní spoločnosti Slovak Telekom, akciová spoločnosť, a návrh postupu naloženia s majetkovými účasťami v tejto spoločnosti. Dajte, prosím, hlasovať, pani predsedajúca.
Laššáková, Jana, podpredsedníčka NR SR (2014-05-29):
S reakciou pán poslanec Raši, nech sa páči.
Sulík, Richard, predseda NR SR (2011-02-09):
Pán poslanec Blanár.
Vaľová, Jana, poslankyňa NR SR (2016-04-26):
Ďakujem veľmi pekne. Ja len veľmi krátko. Pani poslankyňa, viete, povedali ste bežné frázy naozaj slohovej práce a ešte k tomu nepravdivé. Povedali ste, že dávky sa vyplácajú stále toľkým, koľkým sa vyplácali, chudobní sú chudobnejší, to sú bežné frázy. Vážená pani kolegyňa, keby ste sa trošku venovali tomu, čo rozprávate, a by ste si to naštudovali, tak by ste zistili, že nám medziročne klesli dávky poberateľa v hmotnej núdzi o 38,8-tisíc ľudí a sociálne dávky o poberateľov viac ako 
27,7-tisíc ľudí, sú o dve tretiny poberateľov v sociálnych dávkach, buď sa uplatnili na trhu práce, alebo teda odišli práve pri tom, keď sme dali odpracovať hmotnú núdzu. Ale zrejme vám nehovorí rozlišovanie dávok nič. Takže vás poprosím, neklamte a nerozprávajte o tom, čo nie je pravda, pretože naozaj dve tretiny poberateľov sociálnych dávok sa v našej vláde podarilo, že medziročne klesli. Ďakujem.
Hort, Milan, podpredseda NR SR (2011-10-19):
Ďakujem pekne. A teraz dávam slovo spoločnému spravodajcovi z výboru pre hospodárstvo, výstavbu a dopravu pánovi poslancovi Stanislavovi Janišovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Pellegrini, Peter, predseda NR SR (2023-12-20):
Pán poslanec, ak dovolíte, prosím pekne, vyhlasujem päťminútovú prestávku. (Prestávka.)
M. Číž, podpredseda NR SR: (2007-02-09):
Teraz má slovo s faktickou poznámkou pán poslanec Markovič Peter.
Grendel, Gábor, podpredseda NR SR (2023-02-09):
Takže termín hlasovania určujete na 17. hodinu. Ďakujeme za informáciu. Prerušujem rokovanie o tomto bode programu. Ďalším bodom je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1404, návrh na jeho pridelenie na prerokovanie výborom je v rozhodnutí č. 1472. (K rečníckemu pultu pristúpil poslanec Kerekréti.) Najprv, prepáčte, pán poslanec, ale navrhovateľkou by mala byť pani poslankyňa Záborská a vy ste uvádzaný ako spravodajca. Takže ako prvá uvedie návrh zákona pani poslankyňa Anna Záborská. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov v znení neskorších predpisov , tlač 1404.)
Kollár, Boris, predseda NR SR (2020-04-07):
Konštatujem, že pán poslanec zložil ústavou predpísaný sľub. V rokovaní pokračujeme návrhom na zmeny v zložení výborov Národnej rady Slovenskej republiky . Návrh, ktorý je uverejnený ako tlač 49, bol vypracovaný na základe návrhu poslancov členov poslaneckého klubu za hnutie Obyčajní ľudia a nezávislé osobnosti. Chce sa niekto z poslancov vyjadriť k tomuto návrhu? Ak nie, pristúpime teda k hlasovaniu. Dávam hlasovať o návrhu na zmeny v zložení výborov Národnej rady, ako je uvedený v tlači 49. Prosím, prezentujme sa a hlasujeme. (Hlasovanie.) Prítomných 134 poslancov, za 133, zdržal sa 1. Konštatujem, že návrhy na zmeny v zložení výborov sme schválili. Pristúpime k ďalšiemu bodu programu 5. schôdze, ktorým je návrh vlády na skrátené legislatívne konanie o vládnom návrhu zákona a o niektorých opatreniach v pôsobnosti Ministerstva životného prostredia Slovenskej republiky v súvislosti s ochorením COVID-19. Návrh vlády je pod tlačou 47. Prosím ministra životného prostredia Slovenskej republiky Jána Budaja, aby návrh vlády odôvodnil. Prerušujem schôdzu parlamentu na 5 minút. (Rokovanie o návrhu vlády na skrátené legislatívne konanie o vládnom návrhu zákona o niektorých opatreniach v pôsobnosti Ministerstva životného prostredia Slovenskej republiky v súvislosti s ochorením COVID-19 , tlač 47.) (Päťminútová prestávka.) (Po prestávke.)
Somogyi, Szilárd, poslanec NR SR (2011-04-01):
Ďakujem veľmi pekne a ďakujem aj kolegom a kolegyni, že v takom hojnom počte reagovali. Pán kolega Viskupič, ste členom poslaneckého klubu SaS, takže zrejme ovládate, ako prebieha rozhodovací proces alebo to, že ako si vytvárame ako stanoviská k jednotlivým zákonom. Takže to by som tu v pléne ako nepokladal za potrebné zopakovať. Pán kolega Rafaj, ja si myslím, že to moje vystúpenie vôbec nebolo agresívne alebo útočné. Vy po minúte a pol ste sa vrátili do pôvodných koľají, keď ste začínali hovoriť o Slovákoch hovoriacich po maďarsky. Preto hovorím o občanoch, ktorí jednu ako národnosť slovenskú, jednu maďarskú a určite by som ako nechcel spliesť tým, ktorým to snažíte vy urobiť. Pán Čaplovič, ďakujem vám veľmi pekne, že ste sledovali aj tú pasáž, kde som hovoril o vzájomnej diskusii, ale ja nevolám po odpustení, ja volám najmä ako o priznaní sa k niektorým veciam. Takisto ako mi chýba, že maďarská strana nepriznáva tie krivdy, ktoré spáchala na svojich menšinách ešte za Uhorska na jednej strane, na druhej strane mi chýba priznanie sa k tým veciam, ktoré sa tu diali po roku 1945. Pán Mikolaj, ja som ako, ja len čisto ako technicky, ja som nepoužíval o výučbe slovenčiny ako o cudzej reči, takže ako tuná necítim sa byť adresátom. A v žiadnom prípade sa nepovažujem za zástupcu maďarskej menšiny tu v Slovensku, sú na to strany, ktoré ako to majú vo vlastnom programe. A to je asi všetko. Ďakujem vám za pozornosť.
A. Belousovová, podpredsedníčka NR SR: (2007-06-19):
(Prestávka.) (Po prestávke.)
Zmajkovičová, Renáta, podpredsedníčka NR SR (2014-01-30):
Pán poslanec Hlina.
Janckulík, Igor, poslanec NR SR (2023-12-18):
Ďakujem za slovo. Vážený pán predseda, kolegyne, kolegovia, pán kolega Horecký, veľmi dobre si pomenoval problematiku ohľadom školstva a pomenoval si problémy, ktoré nás budú len čakať. Vytvorenie nového ministerstva údajne že nemá vplyv na rozpočet. Veď len nové pečiatky, tlačivá, označenie budov bude stáť nemalé finančné prostriedky. Napriek tomu si ja viem predstaviť vytvorenie takéhoto ministerstva, ale po dôkladnej diskusii a nie skráteným legislatívnym procesom. Aj tu v pléne je mnoho odborníkov, ako je nesporne aj pán Horecký, a je veľká škoda, že vláda takýchto odborníkov nedokáže využiť a skráteným legislatívnym konaním pretláča zákon, ktorý bude mať mnoho chýb, ktoré budeme časom naprávať. Ďakujem.
Suchánek, Alan, poslanec NR SR (2017-06-15):
To máte pravdu, že minister s tým v podstate súhlasil. Máte pravdu aj to, že sa zvýšili odvody tých vysoko alebo dobre zarábajúcich, vysokopríjmových občanov. Ale tak ako som to už pred tým povedal, ročne vznikala v zdravotníctve strata 100 mil. eur. Bolo jasné, že tí, že tie vysokopríjmové osoby nemôžu nahradiť 100 mil. A mechanizmy, ktoré mal, alebo teda zvýšenie efektivity a zlepšenie fungovania zdravotníctva, ktoré, ktoré mal priniesť nový minister, sa, samozrejme, nemohli, ale ani nemôžu v tomto roku prejaviť v takej miere, aby to mohlo spolu s týmto urobiť 100 mil. To znamená, že už vtedy ten štátny rozpočet, a to všetci vedeli, že ročne ten dlh narastá o 100 mil., že toto nemôže byť vykryté. A dneska sa ukazuje, že je to presne tak. (Reakcia z pléna.)
Blaha, Ľuboš, poslanec NR SR (2021-09-28):
Pán predseda, Richard Sulík mal priestor taký istý, ako mal predseda strany SMER, 20 minút a využil ich na to, aby tu hovoril dokola – lebo Fico, lebo Fico, lebo Fico. A ďalších 20 minút by hovoril – lebo Fico, lebo Fico, hovoril by iba tieto politické nezmysly pre to, že nemá riešenie. Nemajú riešenie, pretože ľudia prídu o stovky eur na energiách, všetci to vieme, že nemá riešenie a jediné, čo ponúkli ako riešenie, je absurdná neoliberálna deregulácia, ktorou ešte viac zvýšia ceny energií a rozdajú národný majetok nadnárodným korporáciám, lebo tým v skutočnosti Richard Sulík slúži. A on sa tu teraz postaví ako nejaké urazené decko a odpochoduje rovno no Manchestru, lebo sme mu nedali akože slovo. Ale, preboha, on to slovo mal a mohol znova hovoriť a mohol aj prostredníctvom faktických poznámok reagovať alebo prostredníctvom svojich kolegov z poslaneckého klubu SaS. Nerozumiem, kam už chceme degradovať parlamentnú kultúru. Tak my sme tá slúžka tej vlády, my môžme teraz dúfať a čakať a veľkoryso pozerať blahosklonne na pána Sulíka, že sa uráčil vôbec prísť medzi nás do Národnej rady? Veď to má presne naopak fungovať. On sa tu má postaviť a nemá tu hovoriť – lebo Fico, lebo Fico, ale má ponúknuť riešenia, tým mal začať. O to mal hovoriť od prvej až po dvadsiatu minútu, mal na to priestor. Čiže nerobme z toho cirkus. Pán minister absolútne zlyhal a teraz sa darmo hádže o zem a puká tu od zlosti ako Mechúrik Koščúrik, darmo, on sem mal prísť a hovoriť k veci. Namiesto toho tu robil len čistú, odpornú protismerácku politiku a zneužil, zneužil parlament. To, že nedokáže absolútnym spôsobom reagovať na to, čo chystajú pre hornú Nitru, že tam chcú len vyhladovať robotníkov a baníkov, absolútne nemá riešenie na rast cien, nemá riešenie na nič a jediné, čo ponúka, sú neoliberálne floskuly alebo Fico. To je tragédia tejto vlády, tragédia slovenského liberalizmu.
Pellegrini, Peter, predseda NR SR (2015-04-21):
Pán poslanec, teraz naozaj vás už chcem upozorniť, aby ste sa vyjadrovali k veci a dodržiavali rokovací poriadok.
Pellegrini, Peter, predseda NR SR (2015-06-26):
Prezentujme sa a hlasujme o bode 1 pozmeňujúceho návrhu pani poslankyne Pfundtner uvedený pod bodom 1. (Hlasovanie.) Prítomných 125 poslancov, za hlasovalo 123 poslancov, zdržal sa 1, nehlasoval 1. Tento návrh sme schválili.
Mizík, Stanislav, poslanec NR SR (2018-11-28):
Ďakujem za slovo. Pani Cséfalvayová, nie ste tu, ale možno to počujete v kaviarni. Spomínali ste to, ako ste boli dieťa. Ako mladá dievčina ste navštevovali – dvakrát tuším – olomouckú letnú školu, prepáčte mi moju angličtinu, Olomouc Summer Young Leaders Institute. Táto sorosovská organizácia kreuje totižto mladých vodcov. Pracovali ste na projekte Postavenie imigrantov v Slovenskej republike, a čo je zaujímavé, na tomto projekte ste pracovali pred migračnou krízou, o ktorej nebola ani, nebolo ani chýru, ani slychu. Kto inšpiroval túto tému? No, logickou dedukciou si to viem predstaviť. Bol to určite taký človek alebo ten, čo vedel, čo príde. A čo ste spomínali o tej histórii a o strachu. Poviem vám taký plastický príklad. Vysoko postavený politik v Bruseli podporujúci migráciu mal dcéru. Už ju nemá. Zavraždil ju imigrant. Stačí toľko? Ďakujem.
Pčolinský, Peter, podpredseda NR SR (2023-03-16):
Pani spravodajkyňa, nech sa páči.
Paška Pavol, predseda NR SR (2013-10-18):
(Hlasovanie.) 138 prítomných, 88 za, 26 proti, 23 sa zdržalo, 1 nehlasoval. Schválili sme novelu zákona č. 530 o spotrebnej dani z alkoholických nápojov. Pani poslankyňa Hufková uvedie v druhom čítaní hlasovanie o zákone č. 106 o spotrebnej dani z tabakových výrobkov, je to tlač 653. (Hlasovanie o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov , tlač 653.)
Pellegrini, Peter, predseda NR SR (2015-01-30):
Reagujete na predrečníka, pán Kaník.
Figeľ, Ján, podpredseda NR SR (2015-10-30):
Na vystúpenie pána poslanca Uhliarika sú dve faktické. Nech sa páči, Alojz Hlina s prvou.
Laurenčík, Milan, podpredseda NR SR (2020-11-24):
Ďakujem, pán minister, prosím, zaujmite miesto pre navrhovateľa. Ja teraz dám slovo spoločnej spravodajkyni z výboru pre zdravotníctvo pani poslankyni Monike Kaveckej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Pani poslankyňa, máte slovo.
Sulík, Richard, predseda NR SR (2011-02-11):
Prosím, hlasujte teraz. (Hlasovanie.) Prítomných 125 poslancov, hlasovalo 125 za. Národná rada pridelila návrh tohto zákona výborom, určila gestorský výbor a príslušné lehoty. Posledné hlasovanie je pred prestávkou, je hlasovanie v prvom čítaní o vládnom návrhu zákona, ktorým sa mení a dopĺňa zákon č. 231/1999 o štátnej pomoci a mení a dopĺňa zákon č. 233/1995 o súdnych exekútoroch a exekučnej činnosti. Dávam slovo poslancovi Matejovi, aby hlasovanie uviedol, nech sa páči. [Hlasovanie o vládnom návrhu zákona, ktorým sa mení a dopĺňa zákon č. 231/1999 Z. z. o štátnej pomoci v znení neskorších predpisov a ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov , tlač 252.]
Laurenčík, Milan, podpredseda NR SR (2021-05-04):
Prosím, prezentujme sa a hlasujme o pozmeňujúcom návrhu pána poslanca Viskupiča. (Hlasovanie.) Prítomných 127, za 96, proti 0, zdržalo sa 31, hlasovali všetci. Konštatujem, že sme pozmeňujúci návrh pána poslanca Viskupiča schválili. Nech sa páči, ďalšie návrhy.
J. Liška, poslanec: (2003-06-18):
Z. Martináková, podpredsedníčka NR SR: Hlasujeme. (Hlasovanie.) Prítomných 112 poslancov, za návrh hlasovalo 78, proti 4, zdržalo sa 23 poslancov, nehlasovalo 7. Tento návrh sme schválili.
Kollár, Boris, predseda NR SR (2022-11-08):
Áno, dnes už sa hlasovať nebude.
Kollár, Boris, poslanec NR SR (2017-03-30):
Vážený pán predsedajúci, v mene troch poslaneckých klubov žiadam zvolať poslanecké grémium, ihneď. Ďakujem.
Jurinová, Erika, podpredsedníčka NR SR (2015-05-06):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre ľudské práva a národnostné menšiny, poslancovi Petrovi Pollákovi.
Grendel, Gábor, podpredseda NR SR (2022-02-25):
Dvanásť faktických poznámok na vystúpenie, trinásť. Končím možnosť prihlásiť sa s faktickými poznámkami. Pán poslanec Žiak.
Raši, Richard, poslanec NR SR (2011-10-21):
Vážený pán predseda Národnej rady, dávam námietku, pretože ide o hlasovanie o zastavení transformácie nemocníc. A neumožnením hlasovania môže dôjsť k ohrozeniu zdravotnej starostlivosti. Ďakujem.
Hrnčiar, Andrej, podpredseda NR SR (2018-05-28):
Pani poslankyňa Nehézová.
Grendel, Gábor, poslanec NR SR (2017-05-19):
Ďakujem pekne. Chcel by som informovať kolegov, ale asi aj zamestnancov Národnej rady, že som pri bufete našiel 5 eur na zemi, takže ak niekomu chýbajú (reakcie z pléna), a nieže sa budú všetci hlásiť. (Reakcia z pléna.) Áno, áno. (Smiech v sále.)
Paška, Pavol, predseda NR SR (2014-06-27):
(Hlasovanie.) 129 prítomných, 24 za, 11 proti, 94 sa zdržalo. Nebudeme pokračovať v rokovaní o tomto návrhu. Pán poslanec Mikuš uvedie v prvom čítaní hlasovanie o návrhu pána poslanca Osuského na vydanie zákona, ktorým sa mení a dopĺňa živnostenský zákon, je to tlač 1061. [Hlasovanie o návrhu poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 1061.]
Kuffa, Štefan, poslanec NR SR (2012-06-28):
Ďakujem za slovo. Chcem poďakovať pánovi Igorovi Matovičovi aj za tie návrhy. Naozaj je to hodné zamyslenia, aby sme aj čosi v legislatíve urobili pre to, aby naozaj mladí ľudia mali jednak odvahu vstupovať do manželstva, aby tu neboli takéto vety alebo možno už aj frázy, že však a načo by som vstupoval do manželstva, veď to sa neoplatí, a dnes, či sa oplatí, alebo neoplatí mať deti. My sme s manželkou tak nerozmýšľali, hej, či sa oplatí, alebo neoplatí mať detí. Dovolím si povedať svoj osobný názor, nevnucujem ho nikomu, lebo toto často odznieva, keď ktosi odprezentuje svoj vlastný názor, že ho niekomu vnucujete. Vždy sa oplatí mať detí. To je to najlepšie bohatstvo a požehnaním pre každú rodinu, pre každú rodinu. A či sa rozhodneš pre jedno dieťa alebo pre dve detí, alebo tri detí a ako tu ten reprodukčný proces, tak ako sa tu už v niektorých týchto náznakoch naznačilo, že štát bude vstupovať do toho, že koľko detí človek má mať, alebo nemá mať. Sú také štáty, ktoré do toho veľmi aktívne vstupujú, ale to, samozrejme, nechceme, aby tuná bola takáto novodobá totalita nejaká. Odzneli tu aj otázky šťastia, hej. Že v manželstve, aké šťastné chvíle sa prežívajú. Alebo čo je vlastne šťastie. Naozaj, čo je šťastie? Polož si tú otázku, ale každý sám vo svojom srdci, a hľadaj úprimne na to odpoveď. Šťastie, to nie je len stále to, že ja sa len s niekým mazlinkujem, prechádzam sa a že to ma napĺňa šťastím. Ale ku šťastiu, dovolím si povedať, patria aj tie strastiplné, každodenné povinnosti aj manželského, aj rodinného života. A to ťa naozaj napĺňa skutočne šťastím. Tie prekážky, keď tie prekonávaš, to ťa zaceľuje a šťastným ťa to robí.
Šeliga, Juraj, podpredseda NR SR (2020-12-03):
Ďakujem pekne, pán podpredseda. Teraz pristúpime k odpovediam členov vlády na otázky poslancov podľa vyžrebovaného poradia. Ako prvá otázka je otázka od pána poslanca Kéryho na ministerku spravodlivosti pani Kolíkovú. Otázka znie: „Pani ministerka, je pravdou, že v rámci pripravovaných zmien v súdnej mape bude okres Zlaté Moravce patriť pod Okresný súd v Žiari nad Hronom? Ak je to tak, zaujímalo by ma, čo vás vedie k tomuto rozhodnutiu, s ktorým zásadne nesúhlasím.“ Nech sa páči, pani ministerka.
Laššáková, Jana, podpredsedníčka NR SR (2012-10-26):
Chce k rozprave zaujať stanovisko spravodajca? Nie. Prerušujem rokovanie o tomto bode. A budeme pokračovať v druhom čítaní o návrhu poslanca Maroša Kondróta na vydanie zákona, ktorým sa mení a dopĺňa zákon č. 260/2011 Z. z. o ukončení a spôsobe usporiadania niektorých nájomných vzťahov k bytom a o doplnení zákona č. 18/1996 Z. z. o cenách v znení neskorších predpisov . Návrh zákona je pod tlačou 201. Spoločná správa výborov má tlač 201a. Teraz dávam slovo pánovi poslancovi Marošovi Kondrótovi, aby návrh zákona odôvodnil. Nech sa páči, pán poslanec.
Jurinová, Erika, podpredsedníčka NR SR (2015-06-24):
S reakciou pán poslanec Šebej.
Laššáková, Jana, podpredsedníčka NR SR (2014-12-04):
Na vystúpenie pána poslanca nie sú faktické poznámky. Nech sa páči, pán poslanec Mičovský.
Mizík, Stanislav, poslanec NR SR (2018-02-13):
Ďakujem za slovo. Milan, mal si pravdu, je to situácia, ktorá je rasizmus voči majorite a hlavným predstaviteľom tohto prúdu je tuhľa predstaviteľ a hovorca wahhábistických moslimov pán Matovič. Toto, čo on predvádza, je rasizmus naopak. A čo je horšie, je to predstaviteľ majority, ktorá vytvára rasizmus voči vlastnej majorite. Je odtrhnutý od reality ako lietajúci mních Cyprián. A čo sa týka tej úžery. Milan, trošku ťa musím opraviť, už nefrčia 100-percentné úroky, úžerníci už berú klasických 30 %, znížili sadzby. Ďakujem za slovo.
Bugár, Béla, podpredseda NR SR (2018-01-30):
Prezentujme sa a hlasujme o návrhu pána poslanca Panáčka. (Hlasovanie.) Prítomných 138 poslancov, za 82, zdržalo sa 56 poslancov. Aj tento návrh bol schválený. Nech sa páči.
Laurenčík, Milan, podpredseda NR SR (2021-01-12):
Pán poslanec, chcete reagovať? Nie. Ďalším rečníkom prihláseným do rozpravy je pán poslanec Martin Borguľa. Nech sa páči, máte slovo.
Grendel, Gábor, podpredseda NR SR (2023-06-15):
Ďakujeme za odpoveď. Otázky číslo jedenásť, dvanásť, trinásť a štrnásť boli zodpovedané. Otázka číslo pätnásť je od pána poslanca Tomáša Šudíka na pána ministra školstva Daniela Bútoru a otázka znie: „Pán minister, chcem sa opýtať, aký je váš vzťah k mládežníckym parlamentom, akou formou a či plánuje ministerstvo podporovať mládežnícke parlamenty v mestách a obciach?“
V. Veteška, podpredseda NR SR: (2004-09-09):
Pán poslanec Přidal, máte slovo.
B. Bugár, podpredseda NR SR: (2004-09-07):
Otváram všeobecné rozpravu o tomto bode programu a pýtam sa, kto sa hlási ústne do rozpravy. Ako jediný pán poslanec Šulaj. Nech sa páči, máte slovo a končím možnosť sa prihlásiť ústne do rozpravy.
Paška, Pavol, predseda NR SR (2014-03-27):
Hlasujeme. (Hlasovanie.) 136 prítomných, 134 za, 2 sa zdržali. Schválili sme návrh novely zákona č. 122/2013 Z. z. o ochrane osobných údajov. Pán poslanec Miškov uvedie v prvom čítaní hlasovanie o návrhu poslancov Národnej rady Slovenskej republiky Alojza Přidala, Jána Hudackého, Jozefa Mikuša a Gabriela Csicsaia na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov . Je to tlač 880.
Kollár, Boris, predseda NR SR (2021-10-27):
S ďalšou faktickou poznámkou vystúpi pán poslanec Mizík.
Matovič, Igor, poslanec NR SR (2010-10-21):
Pán Fico, už dvaja predrečníci povedali, že ste nepostavili diaľnicu do Košíc. Ja vám to pripomeniem tiež. Naozaj nemali by sme tu žiaden problém. O ničom by sme sa tu nemuseli baviť, ak vy by ste splnili svojej jeden jediný sľub. Dali ste ho verejne všetkým ľuďom v tejto republike, že do roku 2010 postavíte diaľnicu. Nepostavili ste ju a stačilo naozaj chlapsky splniť jeden chlapský sľub. Vy ste však napriek tomu, že ste v rozpočte za štyri roky mali k dispozícii 775 mld. korún viacej ako predošlá vláda, vami sľúbenú diaľnicu do Košíc nepostavili. Ešte raz hovorím, nesplnili ste svoj verejný sľub. Vy ste radšej ako postaviť diaľnicu horko-ťažko vyzbierané dane rozflákali a porozdávali kamarátom. Dávno sme mohli mať diaľnice do Košíc aj s pozlátenými zvodidlami. Ale, aby som povedal úplne celú pravdu alebo tak, ako to cítim, problémom obrovského predraženia výstavby diaľnic na Slovensku nie je ani tak zlé geologické podložie, ale veľmi zlý morálny charakter politikov, ktorí sa okolo výstavby diaľnic motali. A to nehovorím, len o posledných štyroch rokoch.
Grendel, Gábor, podpredseda NR SR (2021-02-24):
(Zaznievanie gongu.) Panie poslankyne, páni poslanci, rokovanie Národnej rady bude pokračovať tak, ako to zaznelo už pred zvolaním poslaneckého grémia, to znamená, že dnes rokujeme do 19. hodiny a zajtra pokračuje schôdza o 10. hodine a potom pravdepodobne teda o jedenástej sa bude hlasovať o... (reakcia z pléna). O desiatej bude zajtra pokračovať rokovanie Národnej rady. (Reakcie z pléna.) Tak a teraz má slovo pani poslankyňa Kavecká, ktorá vystupuje k tlači 430 ako poverená členka poslaneckého klubu OĽANO. Nech sa páči, pani poslankyňa. (Pokračovanie rokovania o prijatí uznesenia k návrhu vlády Slovenskej republiky na vyslovenie súhlasu Národnej rady Slovenskej republiky s opakovaným predĺžením núdzového stavu vyhláseného z dôvodu ohrozenia života a zdravia osôb v príčinnej súvislosti so vznikom pandémie , tlač 430.)
M. Sabolová, poslankyňa: (2007-10-25):
Ale chcem sa dotknúť takejto jednej veci, priamo pána ministra. Včera večer v relácii v Téme dňa na TA3 začal svoj úvod, že: „teda nepreceňujem situáciu, všetko nechávam na poslaneckých kluboch, aby sa dohodli a potom sa uvidí“. Povedala som len toľko, že ma to prekvapuje taká veľmi nadľahčená atmosféra v štúdiu od pána ministra, pretože tá situácia je oveľa vážnejšia v poslaneckých kluboch. A trochu sa čudujem aj mojej predrečníčke, že sa nepostavila zásadne za pomerne dobrý návrh pána poslanca Urbániho, ktorý by bol hodný hlasovania a myslím si, že by vracal veci do systému a vracal peniaze do systému a myslím si, že teraz tá reakcia bola nie veľmi dobrá. A ešte možno jedna krátka poznámka, mám chvíľu čas. Pán minister, veľmi smutne sedíte v tej lavici a smutno mi je spolu s vami, pretože si myslím, že vy ako bývalý riaditeľ jednej z poisťovní viete veľmi dobre, že nie je to až také zlé, aký strašný chaos a aký boj proti i za s poisťovňami sa tu začal. Sú problémy, to musíme všetci priznať. Ale myslím si, že ak sa chce, aj vy ste vedeli tú poisťovňu dobre riadiť a myslím, že to bol váš vstup aj na ministerskú stoličku, ale dnes ako keby ste ich vôbec nepočúvali. A keď sa vrátim k obdobiu augusta minulého roku, je mi trošku... (Vystúpenie bolo automaticky prerušené časomierou.)
Kiššová, Jana, poslankyňa NR SR (2011-05-26):
Ďakujem pekne za slovo. Vážené dámy, vážení páni, dovoľte mi tiež predložiť k predmetnému návrhu jeden pozmeňujúci návrh, ktorý sa týka článku VI. Týmto pozmeňujúcim návrhom vieme zabezpečiť lepší výkon funkcie kolíznych opatrovníkov. Ja ho rovno prečítam, aby sme zas tuto nevírili hladinu nejakých vášní. Návrh na zmenu a doplnenie vládneho návrhu zákona, ktorým sa mení a dopĺňa zákon č. 447/2008 Z. z. o peňažných príspevkov na kompenzáciu ťažkého zdravotného postihnutia a o zmene a doplnení niektorých zákonov v znení zákona č. 551/2010 Z. z. a ktorým sa menia a dopĺňajú niektoré zákony (tlač 282). K čl. VI. Za 56. bod sa vkladá nový 57. bod, ktorý znie: „57. V § 93 sa za ods. 9 vkladá nový ods. 10, ktorý znie: „(10) Zamestnanec orgánu sociálnoprávnej ochrany detí a sociálnej kurately, ktorý zisťuje pomery podľa § 20 ods. 2, vyhotoví zo zisťovania pomerov písomný záznam. Súčasťou písomného záznamu je aj odporúčanie ďalšieho postupu orgánu sociálnoprávnej ochrany detí a sociálnej kurately pri výkone funkcie kolízneho opatrovníka, ktorý vychádza zo zistených pomerov. Písomný záznam je súčasťou písomnej dokumentácie vedenej podľa § 73 ods. 2 písm. e) 8. bodu.“ Doterajší ods. 10 sa označuje ako ods. 11. V tejto súvislosti sa vykoná prečíslovanie novelizačných bodov. Týmto sa jednoznačne navrhuje upraviť povinnosť toho zamestnanca orgánu sociálnoprávnej ochrany detí a sociálnej kurately, ktorý zisťuje pomery na účely plnenia funkcie kolízneho opatrovníka dieťaťa, vyhotoviť nielen písomný záznam zo zisťovania pomerov, ale aj pripraviť odporúčanie pre ďalší postup orgánu sociálnoprávnej ochrany detí a sociálnej kurately ako kolízneho opatrovníka vychádzajúce z prešetrených pomerov. Návrh reaguje najmä na aplikačnú prax, nakoľko zisťovanie pomerov na účely výkonu kolízneho opatrovníka dieťaťa, ako aj na účely rozhodnutia súdu a priame zastupovanie na konkrétnom pojednávaní nevykonáva, resp. nemusí vykonávať rovnaký zamestnanec orgánu sociálnoprávnej ochrany detí a sociálnej kurately. Preto treba zabezpečiť, aby ten zamestnanec, ktorý je priamo účastný na konkrétnom pojednávaní, mal k dispozícii vždy výsledky prešetrenia pomerov dieťaťa a tiež názor kolegu v podobe odporúčania, ktorý takéto prešetrenie pomeru vykonal, ako má ďalej postupovať v danom prípade. Rovnako dôležité je, aby záznam o tomto výkone bol vždy písomný a tiež, aby sa zvýraznila osobná zodpovednosť príslušného zamestnanca za prešetrenie pomerov aj za odporúčania. Ďakujem za pozornosť a dovolím si poprosiť ctené poslankyne a poslancov o podporu tohto pozmeňovacieho návrhu, pretože verím, že tým skvalitníme a zefektívnime výkon kolíznych opatrovníkov. Ďakujem pekne.
Hrnčiar, Andrej, podpredseda NR SR (2019-01-29):
Dávam slovo spravodajkyni, ktorú určil navrhnutý gestorský výbor pre vzdelávanie, vedu, mládež a šport, poslankyni Eve Smolíkovej.
Zmajkovičová, Renáta, podpredsedníčka NR SR (2014-05-14):
Ďakujem, pán minister, dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Ladislavovi Kamenickému. Nech sa páči, pán poslanec.
Žiga, Peter, podpredseda NR SR (2024-04-24):
Prezentujme sa a hlasujme. (Hlasovanie) 138 prítomných, 105 za, 32 sa zdržalo, 1 nehlasoval. Návrh sme schválili.
Kozelová, Monika, poslankyňa NR SR (2021-03-17):
Ja by som chcel tiež rovnako poďakovať, pretože toto je niečo, čo, v čom aj ja som bola predtým, ako som prišla do parlamentu, to znamená, jednak ma trápili niektoré otázky, ktoré sa týkali samotnej živnosti, a zároveň sme prevádzkovali charitatívnu reštauráciu, čiže viem, o čom hovorili kolegovia. Ja by som sa rovnako prikláňala k tomu, čo povedali, povedali kolegovia poslanci, to znamená, že naozaj možno, možno presnejšie zadefinovať tie, tie zatváracie hodiny, a ak by sa toto spravilo, myslím si, že to bude jeden z naozaj veľmi, veľmi dobrých zákonov. Takže ja by som sa tiež k tomu prikláňala a ďakujem vám za, za naozaj dobrú prácu v tomto smere. Ďakujem.
V. Veteška, podpredseda NR SR: (2003-09-17):
Teraz bude mať slovo spravodajca, ktorého určil výbor pre hospodárstvo, privatizáciu a podnikanie, pán poslanec Přidal.
Laurenčík, Milan, podpredseda NR SR (2021-11-10):
Toto bola písomná časť rozpravy. Teraz sa pýtam, či sa chce niekto prihlásiť do rozpravy ústne. Končím možnosť prihlásiť sa do rozpravy. Do rozpravy sa prihlásili traja páni poslanci. Ako prvý vystúpi pán poslanec Marián Kéry, pripraví sa pán poslanec Ondrej Dostál. Nech sa páči.
Sabo, Michal, poslanec NR SR (2024-02-06):
Pán minister, kde ste boli, keď... ste sa pýtali, tak my Progresívne Slovensko sme boli konkrétne v mimoparlamentnej opozícii. A mňa konkrétne ste sa pýtali na environmentálne politiky, tak budem hovoriť aj napriek tomu, že vôbec nepodporujem túto, tento jazyk, kde ste boli, keď... lebo je to argumentačný faul, ale budem sa snažiť odpovedať vám tak, aby ste mi rozumeli. Tak keď hovoríte o tom, že niekomu boli upierané ľudské práva, tak ja sa s tou istou otázkou, akou ste sa vy pýtali nás, budem pýtať, že kde ste boli, keď... nie niekoľko rokov, ale vyše desaťročia sú a boli porušované základné ľudské práva tým, že na Slovensku máme fatálne znečistené ovzdušie. Ak chcete dôkazy a fakty, tak 5-tisíc ľudí predčasne ročne umiera na následky katastrofálnej nekvality ovzdušia a toto je rest, ktorý ide za predchádzajúcimi tromi vládami Roberta Fica, čiže kde ste boli, keď ste mohli túto situáciu zlepšiť? Lebo znečistením ovzdušia nie sú porušované práva, ľudské práva ani zopár, nejakej VIP skupiny, ale státisícov ľudí na Slovensku, takmer celej populácie. Rovnako sú porušované základné ľudské práva na zdravé a vitálne životné prostredie tým, že sú kontinuálne na Slovensku znečisťované vodné zdroje a spodné vody, takmer celý Žitný ostrov, čo je náš najväčší vodný zdroj, je kvôli zdrojom znečistenia kompletne v zraniteľnom území a opäť to nie je situácia, ktorá vznikla z noci do rána, sú to investičné dlhy a problémy, ktoré idú za predchádzajúcimi tromi vládami Roberta Fica. Čiže kde ste boli, keď ste mohli túto situáciu zlepšiť? (Potlesk.)
Paška, Pavol, predseda NR SR (2012-06-19):
Pán poslanec, chcete reagovať? (Reakcia poslanca.) Nech sa páči.
Kotleba, Marian, poslanec NR SR (2020-04-01):
Vážená pani poslankyňa Pleštinská, vy ste na jednej strane povedali, že poslanci obecných zastupiteľstiev a mestských teda zastupiteľstiev nie sú žiadne padavky, s čím, samozrejme, všetci súhlasíme. A na strane druhej ste povedali, že ale musíme hľadať nejaké výnimky, akým spôsobom vieme zadefinovať to, že kedy a akým spôsobom nejako náhradným, náhradným riešením sa bude hlasovať. No ja chcem povedať, že veď predsa, keď sa tu zhodujeme na tom, že tí poslanci obecných a iných zastupiteľstiev sú plnohodnotní ľudia, tak skutočne vyhoďme to problémové hlasovanie per rollam z tejto zákonnej úpravy. Veľmi sa vyhneme problémom s chápaním tej novely, lebo však per rollam ide proti princípom demokracie a absolútne znižuje transparentnosť celého toho rozhodovacieho procesu a hlasovacieho procesu. A nehľadajme tu nejaké, nehľadajme tu nejaké barličky. Veď v týchto chvíľach predseda vlády mal tlačovku o tom, že blackout – vypnutie Slovenska a vidíme, aké to prináša obrovské emotívne negatívne reakcie. A načo to máme siliť? Načo to máme siliť ešte tým, že budeme zavádzať aj takéto pochybné mechanizmy? Veď, kolegovia, čo ste buď v samospráve alebo vo VÚC-ke, viete veľmi dobre, že per rollam je doslova extrémne krajné riešenie, ktoré je vždy problémové. My sme v BBSK niekoľko uznesení zrušili kvôli tomu, že boli prijaté per rollam, lebo sme vedeli, že je to v rozpore s ústavou a že by to ani cez prokuratúru nemohlo prejsť. Takže my teraz nepoďme úplne do krajnosti, do krajnosti, ktorá je nezákonná, do krajnosti, ktorá sa nám veľmi vypomstí, všetci to tu kritizujeme. Koalícia, naozaj, upravte si ten návrh tak, aby sme s kľudným a čistým svedomím v dobrej viere mohli zaňho v druhom čítaní hlasovať. Ďakujem.
Bugár, Béla, podpredseda NR SR (2011-04-01):
Pán poslanec Jasaň.
P. Hrušovský, predseda NR SR: (2003-10-29):
Prosím pánov poslancov, aby sa dostavili do rokovacej sály, budeme pokračovať v rokovaní 18. schôdze Národnej rady Slovenskej republiky podľa bodov tak, ako sme si ich schválili. Panie poslankyne, páni poslanci, prosím o účasť na rokovaní Národnej rady. (Pauza pre nedostatočný počet poslancov v rokovacej sále.)
Hreha, Štefan, poslanec NR SR (2015-09-22):
Pán predseda, dajte hlasovať o návrhu zákona ako celku s odporúčaním gestorského výboru schváliť.
Ďuriš Nicholsonová, Lucia, podpredsedníčka NR SR (2018-06-19):
V rozprave teraz vystúpi pán spravodajca, pán poslanec Mihál, nech sa páči.
Kondrót, Maroš, poslanec NR SR (2016-11-29):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje uvedený návrh zákona na prerokovanie výborom: ústavnoprávnemu výboru a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali vo výbore do 27. januára 2017 a v gestorskom výbore do 30. januára 2017. Dajte, prosím, hlasovať.
Figeľ, Ján, podpredseda NR SR (2013-10-22):
Ďakujem pekne. Ďalším prihláseným rečníkom do rozpravy je Alojz Hlina. Nech sa páči.
Paška, Pavol, predseda NR SR (2012-10-29):
Pán poslanec Uhliarik.
Pellegrini, Peter, predseda NR SR (2015-06-24):
(Hovorené súbežne s rečníkom.) Poprosím vás, keby ste nediskutovali. Pán poslanec aj pán navrhovateľ, keby ste nediskutovali navzájom.
P. Paška, predseda NR SR: (2007-05-11):
A budeme pokračovať prvým čítaním o návrhu poslancov Národnej rady Slovenskej republiky Júliusa Brocku a Jozefa Šimka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Je to tlač 265. Návrh na pridelenie výborom máte v rozhodnutí č. 285. Pán poslanec, nech sa páči, odôvodnite svoj návrh.
Raši, Richard, podpredseda vlády SR pre investície a informatizáciu (2019-11-28):
Ďakujem pekne. Vážený pán podpredseda Národnej rady, vážená Národná rada, vážení členovia vlády, dovoľte mi, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomná ministerka školstva, vedy, výskumu a športu Martina Lubyová, ktorá je na zahraničnej pracovnej ceste, je, bude zastúpená pani ministerkou kultúry Ľubicou Laššákovou. Pán minister obrany Peter Gajdoš, ktorý takisto odišiel na zahraničnú pracovnú cestu, jeho zastúpi pán minister práce, sociálnych vecí a rodiny Ján Richter. Pána ministra dopravy a výstavby Árpáda Érseka zastúpi pani ministerka kultúry Ľubica Laššáková. Podpredsedníčka vlády a ministerka pôdohospodárstva a rozvoja vidieka pani Gabriela Matečná nemá otázky. Pán minister spravodlivosti Gábor Gál takisto nemá otázky. A pani ministerka zdravotníctva Andrea Kalavská nemá otázky. Ďakujem, pán podpredseda Národnej rady.
Číž, Miroslav, podpredseda NR SR (2015-05-21):
Vyhlasujem všeobecnú rozpravu za skončenú. Chce zaujať stanovisko pán navrhovateľ? Má slovo.
Tomáš, Erik, poslanec NR SR (2020-12-04):
Pán kolega Lehotský, aj vy ste použili – síce len veľmi jemne – výraz klamlivé tvrdenia a podobne, tak poďme na to, či je pravda, že vláda predchádzajúca odovzdávala dlh 48 niečo, alebo na úrovni 48 %. To sa zhodneme, je pravda, lebo tieto rozpočty, deficity boli teda potvrdené posledné tri roky po sebe okolo jedného percenta, čo boli historicky najnižšie deficity. A áno, ja vám nevyčítam, že tento návrh rozpočtu na budúci rok, respektíve v tomto roku ešte ten deficit bude nejakým spôsobom stanovený a tu má, samozrejme, na ňom veľkú mieru, keď to poviem v úvodzovkách, zásluhu pandémia, to je úplne jasné. To stanovisko Rady pre rozpočtovú zodpovednosť, kto za to môže viac, je dosť skreslené, páči sa mi, ako ste to zaobalili, že 3,5 % ešte my a zvyšok pandémia, vy skoro nič, hej (povedané s pobavením). A nehovoriac o tom, že Rada pre rozpočtovú zodpovednosť v predchádzajúcich rokoch vždy ten deficit netrafila, vždy bola, predpovedala niečo horšie vo väčšine prípadov, takže taká je pravda. No a potom ďalší fakt hovoríte, že to ministri predchádzajúcich vlád za všetko môžu a že boli takí zlí, strašní. Tak vám chcem pripomenúť, že pán Kažimír napríklad bol jeden rok vyhlásený za najlepšieho ministra financií Európskej únie; to je fakt, keď sme pri faktoch. No a posledná taká osobná poznámka voči mne, že ja som tiež bol zodpovedný za šafárenie s prostriedkami, tak len vám chcem pripomenúť, že nikdy som nebol v exekutívnej funkcii, takže neviem, ako som mal byť ja zodpovedný za šafárenie s verejnými prostriedkami. Ak myslíte šafárenie v zmysle, že som bol spoluautorom všetkých sociálnych zákonov – či obedov zadarmo, či rodičovského príspevku, či náhradného výživného, či minimálnej mzdy –, no tak k tomuto šafáreniu sa ja veľmi rád hlásim.
Pčolinský, Peter, podpredseda NR SR (2023-05-09):
Naozaj je koniec? Ani to dlho netrvalo. (Povedané so smiechom.)
Nehézová, Jana, poslankyňa NR SR (2016-06-21):
Ďakujem. Do rozpravy sa prihlásili 4 poslanci, nebol podaný žiadny pozmeňujúci návrh, a preto prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Zmajkovičová, Renáta, podpredsedníčka NR SR (2013-09-19):
Prerušujem rokovanie o tomto bode programu. Kolegyne, kolegovia, budeme pokračovať o 14. hodine. Dobrú chuť želám tým, čo idú k obedu. (Prerušenie rokovania o 12.06 hodine.) (Po prerušení rokovania 23. schôdze NR SR a po prestávke pokračovalo rokovanie 24. schôdze NR SR o 13.40 hodine.) (Po skončení rokovania 24. schôdze NR SR a po prestávke pokračovalo rokovanie 23. schôdze NR SR o 14.00 hodine.)
Pellegrini, Peter, predseda NR SR (2023-12-06):
(Zaznievanie gongu.) Vážené panie poslankyne, vážení páni poslanci, budeme pokračovať v rokovaní, aby sa oznámili výsledky hlasovania. Ešte pred tým evidujem s procedurálnym návrhom pán poslanec Matovič. Nie je v sále. Prosím, odstrániť z tabule. A ďalší procedurálny návrh má pán poslanec Malatinec. Nech sa páči, máte slovo, pán poslanec.
Plaváková, Lucia, poslankyňa NR SR (2024-05-02):
Ďakujem veľmi pekne všetkým kolegom a kolegyniam za príspevky. Mne je naozaj smutno, že tu máme túto debatu, ale verím, že to je aj priestor možno vyjasniť si niečo, čo nám nie je úplne jasné, ako naznačil pán poslanec Mikloško. Ja by som teda chcela dodať, že naozaj tento návrh zákona nie je tým, čo predkladatelia tvrdia, naozaj ide o znemožnenie tranzície pre transrodových ľudí. To znamená, znemožnenie prepisu základných údajov, to znamená rodné číslo a potom sa to, samozrejme, týka aj mena a priezviska, keby sme chceli ísť širšie. To sú základné údaje, ktoré si transrodoví ľudia pri tranzícii, právnej tranzícii menia. Týmto návrhom zákona by sa im to znemožnilo. Jednoducho to rodné číslo by si zmeniť nemohli. To znamená, že by boli neustále vyautovaní, nemohli by mať naplno svoju identitu v úradných záznamoch v súlade s ich rodovou identitou. To je mimoriadne ubližujúce, my to vieme, my vieme zo všetkých dát, že transrodoví ľudia potrebujú mať zabezpečenú túto právnu tranzíciu, inak im to zásadným spôsobom negatívne ovplyvňuje duševné zdravie a kvalitu ich života. To je jednoducho nepopierateľná realita. A mňa mrzí, že pán Vašečka nedokáže ani otvorene povedať, o čo mu ide, pretože mu ide presne o toto, aby tá tranzícia bola znemožnená. To sa nedá ten zákon inak vykladať. A mimochodom, sa k nemu vyjadrila aj spoločnosť, teda genetici, keď už ste spomínali, že ide teda o len zosúladenie s genetickým testom, a tí sa vyjadrili negatívne. Tento váš návrh zákona nepodporujú, považujú ho za zlý, nesprávny a škodlivý. (Potlesk.)
Pčolinský, Peter, podpredseda NR SR (2022-11-09):
Pani poslankyňa Romana Tabák, počas rokovania je zakázané používať mobilné telefóny. (Reakcia z pléna.) Je poslankyňou Národnej rady. (Krátka pauza.) Vážené pani poslankyne, vážení páni poslanci, pokračujeme v popoludňajšom rokovaní ôsmeho dňa 75. schôdze Národnej rady Slovenskej republiky podľa odhlasovanej zmeny programu druhým čítaním o zákone zo 4. októbra 2022 o profesionálnych náhradných rodičoch a o zmene a doplnení niektorých zákonov, vrátenom prezidentkou Slovenskej republiky na opätovné prerokovanie Národnou radou. Materiál je uverejnený ako tlač 1287. Dávam slovo spoločnému spravodajcovi predsedovi výboru pre sociálne veci poslancovi Vladimírovi Ledeckému a prosím ho, aby informoval Národnú radu o výsledku prerokovania vráteného zákona vo výboroch. (Rokovanie o zákone zo 4. októbra 2022 o profesionálnych náhradných rodičoch a o zmene a doplnení niektorých zákonov, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 1287.)
J. Laššáková, poslankyňa: (2008-09-10):
Ako už bolo uvedené pánom ministrom, zmeny zákonov v oblasti civilného práva sa navrhujú v súvislosti so zavedením meny euro v Slovenskej republike. Konštatujem, že uvedený návrh spĺňa z formálno-právnej stránky náležitosti podľa rokovacieho poriadku. Zo znenia vládneho návrhu zákona je zrejmý účel navrhovanej právnej úpravy. Dôvodová správa uvádza, že navrhovaná právna úprava je v súlade s ústavou, ústavnými zákonmi, medzinárodnými zmluvami, ktorými je Slovenská republika viazaná, a zákonmi. Z doložky finančných, ekonomických, environmentálnych vplyvov a vplyvov na zamestnanosť a podnikateľské prostredie vyplýva, že navrhovaná právna úprava nebude mať dopad na štátny rozpočet, rozpočty obcí alebo rozpočty vyšších územných celkov, nezakladá nároky na pracovné sily a organizačné zabezpečenie a nemá finančný, ekonomický, environmentálny vplyv ani vplyv na zamestnanosť a podnikateľské prostredie. Osobitná časť dôvodovej správy obsahuje odôvodnenie ustanovení navrhovaného zákona. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v čl. 3 legislatívnych pravidiel tvorby zákonov. Konštatuje, že problematika návrhu právneho predpisu je upravená v práve Európskych spoločenstiev a práve Európskej únie a je obsiahnutá v judikatúre Súdneho dvora Európskych spoločenstiev alebo súdu I. stupňa Európskych spoločenstiev. Vychádzajúc z oprávnení, ktoré pre mňa ako spravodajkyňu vyplývajú v § 73 zákona o rokovacom poriadku, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 25. augusta tohto roku č. 742 a podľa § 71 rokovacieho poriadku navrhujem, aby vládny návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre financie, rozpočet a menu. Za gestorský výbor navrhujem Ústavnoprávny výbor Národnej rady Slovenskej republiky a odporúčam, aby výbory predmetný návrh zákona prerokovali v druhom čítaní do 20. októbra a gestorský výbor do 21. októbra tohto roku. Predniesla som spravodajskú informáciu, prosím, pán predsedajúci, otvorte rozpravu.
Figeľ, Ján, podpredseda NR SR (2014-07-01):
Nech sa páči, Anton Martvoň.
Paška, Pavol, predseda NR SR (2013-11-28):
Hlasujeme. (Hlasovanie.) 141 prítomných, 82 za, 24 proti, 34 sa zdržalo, 1 nehlasoval. Schválili sme návrh novely zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon). Poprosím pani poslankyňu Pavlovičovú, aby uviedla v druhom čítaní hlasovanie o vládnom návrhu zákona, ktorým sa mení a dopĺňa zákon č. 17/2004 Z. z. o poplatkoch za uloženie odpadov v znení neskorších predpisov . Je to tlač 720.
Figeľ, Ján, podpredseda NR SR (2014-01-29):
Ďakujem pekne. To boli písomne prihlásené osoby, kolegovia, kolegyne a kolega, do rozpravy. Teraz sa pýtam, či sa chce hlásiť, prihlásiť niekto ústne. Dvaja. Dušan Jarjabek a Lászlo Sólymos. Uzatváram prihlasovanie. Nech sa páči, Dušan Jarjabek.
Valocký, Jozef, poslanec NR SR (2012-06-20):
Ďalej, poprosím, dajte hlasovať o bode 68 s odporúčaním gestorského výboru schváliť.